სირიის დროებითი მთავრობა

სირიის დროებითი მთავრობა (სდმ) — ალტერნატიული მთავრობა სირიაში, რომელიც ფორმირდა ქოლგა ოპოზიციური ჯგუფის, სირიის რევოლუციური და ოპოზიციური ძალების ეროვნული კოალიციის მიერ. დროებითი მთავრობა არაპირდაპირ აკონტროლებს ქვეყნის ზოგიერთ ტერიტორიას და აცხადებს, რომ სდმ არის ერთადერთი ლიგიტიმური მთავრობა სირიის ოპოზიციის სახელით სირიის არაბთა რესპუბლიკის მინისტრთა საბჭოს წინააღმდეგ. სირიაში დროებითი მთავრობის სათავო ოფისი მდებარეობს ალეპოს მუნიციპალიტეტის ქალაქ აზაზში.

ისტორია
2013 წლის 19 მარტს, სტამბოლში გამართულ კონფერენციაზე, სირიის ეროვნულმა კოალიციამ სირიის დროებითი მთავრობის პრემიერ-მინისტრად აირჩია გასან ჰიტო. ჰიტომ განაცხადა, რომ ფორმირდებოდა ტექნიკური მთავრობა, რომელიც მომავალში მოიცავდა 10-12 მინისტრს, ხოლო თავდაცვის მინისტრს აირჩევდა სირიის თავისუფალი არმია. თავდაპირველად, სდმ „იმყოფებოდა გადასახლებაში და სირიის შიგნით აკლდა საორგანიზაციო ბაზა“. განზრახული იყო, რომ ახალი მინისტრები განთავსდებოდნენ ერთ ადგილას, მაგრამ განაწილდებოდნენ რეგიონებში სირიული ოპოზიციის კონტროლქვეშ.

პირველი კაბინეტის წევრები იყვნენ ქრისტიანები, ქურთები და ქალბატონები. სირიის ეროვნული კოალიციის წევრის, აჰმად რამადანის თანახმად, კაბინეტი დაინიშნა მერიტოკრატიული პრინციპის საფუძველზე. ეროვნული კოალიციის ასურელი წევრები ამბობდნენ, რომ ისინი არავითარი ყურადღების ღირსნი არ გახდნენ კაბინეტის შერჩევის დროს. პირველი დროებითი კაბინეტი დაიშალა 2014 წლის ივლისში. ახალი კაბინეტი ფორმირდა 2014 წლის ოქტომბერში.

სირიის დროებითი მთავრობა იყო ძირითადი სამოქალაქო ხელისუფლება სირიის ოპოზიციის მიერ მართული ტერიტორიების უმრავლესობაზე. ადმინისტრაციული ადგილობრივი საბჭოების სისტემის სერვისები, როგორებიცაა სკოლები და ჰოსპიტლები, ამ ტერიტორიებზე ემსახურებოდნენ მოსახლეობას. 2015 წლის დეკემბერში, სირიის დროებითმა მთავრობამ დააფუძნა თავისუფალი ალეპოს უნივერსიტეტი, როგორც სამთავრობო უნივერსიტეტის ალტერნატივა; 2018 წლის დასაწყისში დაახლოებით 7 000 სტუდენტი სწავლობდა ალეპოს თავისუფალ უნივერსიტეტში, რომელიც წარმოდგენილი იყო კამპუსებით ოპოზიციის მიერ მართულ ტერიტორიაზე ხუთ პროვინციაში. 2018 წლის იანვარში, სირიის დროებითმა მთავრობამ უნივერსიტეტის ადმინისტრაცია იდლიბიდან დასავლეთით, ალეპოს ქალაქ ბაშქათენში გადაიტანა. 2016 წლის გვიან სექტემბერში, სირიის დროებითი მთავრობის ადგილობრივი ადმინისტრირების მინისტრი იყო ადამიანებს შორის, რომელიც სამხრეთის ქალაქ ინხილში თვითმკვლელმა ტერორისტმა მოკლა.

დროებითი მთავრობა დაფუძნებული იყო თურქეთში და პირდაპირ იღებდა დაფინანსებას ამერიკის შეერთებული შტატებიდან. 2015 წლის იანვარში, სირიის დროებითმა მთავრობამ მიიღო 6 მილიონი დოლარის თანხა აშშ-დან, რაც ამ სახის პირველი დაფინანსება იყო. ფონდები გამოყენებული უნდა ყოფილიყო რეკონსტრუქციის ძალისხმევის მიზნით და სირიის ოპოზიციის მიერ მართული ტერიტორიების, როგორიცაა ჩრდილოეთ ალეპო და ჩრდილო-დასავლეთ იდლიბი, ადგილობრივი მთავრობის გასაძლიერებლად. დროებითი მთავრობა გეგმავდა, რომ გაფართოებულიყო ჩრდილოეთ ლატაკიასა და ჩრდილოეთ ჰამას მიმართულებით მომდევნო თვეებში. 2016 წლიდან მოყოლებული, ჩრდილოეთ სირიის თურქული ოკუპაცია დაიწყო, ხოლო სირიის დროებითი მთავრობა თურქეთის მიერ კონტროლირებად ტერიტორიებზე გადავიდა. სდმ ნაწილობრივი უფლებამოსილების განხორციელებას შეუდგა, მათ შორის, სირიის მოქალაქეებს გადასცემდა დოკუმენტებს.

გვიანი 2017 წლისთვის, სდმ წარმოადგენდა 12 პროვინციულ საბჭოზე მეტს და 400 არჩეულ ადგილობრივ საბჭოს. სდმ არჩევნებს ატარებდა იდლიბის საგუბერნიოს ტერიტორიაზე 2017 წელს. ასევე, ის ამუშავებს მთავარ სასაზღვრო გადასასვლელს სირიასა და თურქეთს შორის, რომელიც ყოველთვიურად 1 მილიონი დოლარის შემოსავალს გამოიმუშავებს. განთავისუფლების ეროვნული ფრონტი ასევე მიეკუთვნება სირიის დროებით მთავრობას. საბოლოოდ, განთავისუფლების ეროვნული ფრონტი გახდა სირიის ეროვნული არმიის ქვეჯგუფი.

პრემიერ-მინისტრები
მინისტრების სია
სამოსახლო ცენტრები
ამ სიაში შედის სირიის დროებითი მთავრობის ქვეშ მყოფი რამდენიმე უდიდესი ქალაქი.